



PARLAMENTUL ROMÂNIEI

Camera Deputaţilor

	Comisia juridică, de disciplină şi imunităţi 

Nr. 4c-11/1504/2015
	Comisia pentru agricultură, silvicultură, industrie alimentară şi servicii specifice

Nr. 4c-4/616/2015
	Comisia pentru mediu şi echilibru ecologic

Nr. 4c-27/372/2015


                                               BIROULUI PERMANENT 

AL 

CAMEREI DEPUTAŢILOR

Vă înaintăm, alăturat, RAPORTUL COMUN asupra proiectului de Lege pentru completarea art.36 din Legea nr.46/2008 – Codul silvic, trimis Comisiei juridice, de disciplină şi imunităţi, Comisiei pentru agricultură, silvicultură, industrie alimentară şi servicii specifice şi Comisiei pentru mediu şi echilibru ecologic, spre dezbatere în fond, cu adresa nr. PLx 831 din 25 noiembrie 2015.
În raport cu obiectul şi conţinutul său, iniţiativa legislativă face parte din categoria legilor organice.
                    PREŞEDINTE,                       PREŞEDINTE,

   PREŞEDINTE,

            Bogdan Liviu CIUCĂ                   Nini SĂPUNARU           Carmen Ileana MOLDOVAN              

PLx. 831/2015
RAPORT COMUN

asupra proiectului de Lege pentru completarea art.36 din 

Legea nr.46/2008 – Codul silvic 

În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice, Comisia pentru mediu şi echilibru ecologic şi Comisia juridică, disciplină şi imunităţi au fost sesizate spre dezbatere pe fond cu proiectul de Lege pentru completarea art.36 din Legea nr.46/2008 – Codul silvic, transmis cu adresa nr. PLx 831 din  25 noiembrie 2015 şi înregistrat la Comisia pentru agricultură, silvicultură, industrie alimentară şi servicii specifice cu nr.4c-4/616/2015, la Comisia juridică, disciplină şi imunităţi cu nr.4c-11/1504/2015 şi la Comisia pentru mediu şi echilibru ecologic cu nr. 4c-27/372/2015.
Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat.

Senatul, în calitate de primă Cameră sesizată, a adoptat propunerea legislativă în şedinţa din 18 noiembrie 2015.
Consiliul Legislativ, prin avizul nr.787/22.07.2015, a avizat favorabil proiectul de lege.
Proiectul de lege are ca obiect de reglementare completarea art.36 din Legea nr.46/2008 – Codul silvic, republicat, în vederea scoaterii din fondul forestier naţional a suprafeţelor de teren pe amplasamentul cărora se află monumente istorice care fac parte din Lista Patrimoniului Mondial UNESCO si care figurează ca situri arheologice în Repertoriul Arheologic Național.
Guvernul a transmis punctul de vedere conform căruia nu susţine proiectul de lege supus dezbaterii. 

În conformitate cu prevederile art.61 şi art.63 din Regulamentul Camerei Deputaţilor, republicat, membrii celor trei comisii sesizate în fond au examinat iniţiativa legislativă, expunerea de motive, avizul Consiliului Legislativ ​şi punctul de vedere al Guvernului în şedinţe separate.

Membrii Comisiei juridice de disciplină şi imunităţi au dezbătut proiectul de lege în şedinţa din data de 9 februarie 2016 și 27 septembrie 2016. La lucrările comisiei, deputații au fost prezenți conform listelor de prezență.
Membrii Comisiei pentru agricultură, silvicultură, industrie alimentară şi servicii specifice au examinat proiectul de lege în şedinţa din 16 februarie 2016. La lucrările comisiei a participat, în calitate de invitat, doamna Erika Stanciu, secretar de stat în cadrul Ministerului Mediului, Apelor şi Pădurilor. Din numărul total de 35 membri ai Comisiei au participat la dezbateri 33 de deputaţi.
Membrii Comisiei pentru mediu şi echilibru ecologic au dezbătut proiectul de lege în şedinţa din data de 1 martie 2016. La lucrările comisiei au participat, în calitate de invitați, domnul Viorel Lascu, Secretar de Stat  în cadrul Ministerului Mediului, Apelor şi Pădurilor şi domnul Iacob Dănuţ, director în cadrul Ministerului Mediului, Apelor şi Pădurilor. Din numărul total de 20 membri ai Comisiei au participat la dezbateri 20 de deputaţi.

În urma dezbaterilor, membrii celor trei comisii sesizate în fond au hotărât, cu unanimitate de voturi, să propună plenului Camerei Deputaţilor respingerea proiectului de Lege pentru completarea art.36 din Legea nr.46/2008 – Codul silvic, întrucât excepţia propusă ar denatura aplicarea corectă a regimului silvic. Conform prevederilor Codului silvic, art.10 alin.(1), administrarea întregului fond forestier naţional şi asigurarea serviciilor silvice, indiferent de proprietar, se realizează prin ocoale silvice, exceptând Institutul de Cercetări şi Amenajări Silvice. De asemenea, legislaţia în vigoare nu interzice intervenţiile de tăiere şi evacuare a unor arbori doborâţi, prin respectarea regimului silvic.

În raport cu obiectul şi conţinutul reglementării, proiectul de lege face parte din categoria legilor organice.
                             PREŞEDINTE,           


                        PREŞEDINTE,
 


                 PREŞEDINTE,

         Bogdan Liviu CIUCĂ                

                      Nini SĂPUNARU           
                              Carmen Ileana MOLDOVAN

SECRETAR,       



            SECRETAR,      

                             SECRETAR,
                         Vasile VARGA                                                                  Costel ŞOPTICĂ                      
                               Daniel SUCIU
                  Consilier parlamentar,                                                    Consilier parlamentar,                                                 Consilier  parlamentar,

                      Alina Grigorescu                                                                    Ioana Goţa                                                             Luminița Ana Ghiorghiu 

